12.9.2023 г.
BG
Официален вестник на Европейския съюз
C 322/9
Етикетите трябва да се поставят по такъв начин, че да не е възможно да се използват повторно.
Логотипът на защитеното географско указание е следният:
4.
Кратко определение на географския район Географският район за производството на „Cecina de León“ включва само и единствено провинция León.
5.
Връзка с географския район Връзката между географския район и продукта „Cecina de León“ се основава на неговата репутация и на специфичните характеристики на продукта.
Това е продукт от месо с характерен цвят, ивици мазнина, сочност и вкус, не особено влакнест и с отличителен аромат на пушено, който го отличава от cecina от други райони.
Благодарение на специфичните му характеристики той се радва на значителна слава и репутация в продължение на дълги години на традиционно производство в определения географски район.
Следните примери свидетелстват за репутацията на „Cecina de León“.
На 28 октомври 2013 г. испанският държавен телевизионен канал RTVE излъчва програмата Un país para comérselo [Държава — да си оближеш пръстите] (36 минути) за провинция León и нейните хранително-вкусови продукти.
В програмата са представени различни рецепти, използващи като съставка „Cecina de León“, като са подчертани специфичните характеристики на продукта.
На 29 юни 2021 г. в друга програма на RTVE — España Directo [Испания на живо] — се описват производственият процес и характеристиките на продукта.
И двете програми са достъпни на адрес https://www.rtve.es/ Други списания, посветени на пътуванията и гастрономията, като например Traveler и Cocina y vino, изтъкват репутацията на „Cecina de León“ както на национално равнище, така и в международен план.
В статия в Traveler, озаглавена „Защо Леон следва да бъде столицата на гастрономията за 2018 г.“, публикувана на 13 октомври 2017 г., се казва: „От известно време насам марката „Леон“ е известна извън Испания.
Продукти като чоризо, cecina и някои сирена от Леон триумфират в далечни и разнородни кътчета на света като Хонконг, Рим и дори Карибите“.
В друга статия в Cocina y vino, озаглавена „Какво се яде в Испания по Коледа?“, публикувана на 20 декември 2020 г., се говори за традиционни испански храни, включително „Cecina de León“: „Като аперитиви има сирена или говежда cecina, изключително типична за Леон“.
През 2018 г., когато Леон е испанската столица на гастрономията, „Cecina de León“ влиза в Книгата на рекордите на Гинес за „най-голямото парче cecina в света“.
Освен това в продължение на две последователни години „Cecina de León“ получава най-високата награда в престижния международен конкурс Great Taste Awards, като през 2020 г. печели две и три звезди, а през 2021 г. — три звезди.
Производителите на „Cecina de León“ участват в национални и международни панаири, в рамките на които утвърждават репутацията на cecina.
Сред тях се включват панаирът за храни в Барселона, „Salón Gourmets“ и „Meat Attration“ в Мадрид, както и изложбата SIAL в Париж и панаирът „Anuga“ в Германия.